Rygte: Ny Tesla Model 3 Performance kommer i 2024

Tesla er efter sigende klar med en Performance-udgave af den nye Tesla Model 3 i 2024.

Da den nye Tesla Model 3 blev præsenteret forrige måned, var det uden en Performance-udgave på programmet. Lige nu består programmet nemlig kun af en Model 3 (Standard Range) og en Model 3 Long Range.

Dette ser dog ud til at ændre sig næste år, ifølge et nyt læk på X (tidligere Twitter). Performance-udgaven kan endda vise sig at være en lynhurtig Plaid-version, ligesom Tesla Model S Plaid.

Ifølge The Kilowatts på X er der nemlig fundet en reference til Ludicrous-mærket, hvilket kunne tyde på, at der er tale om en Plaid-udgave.

Tesla’s Parts Catalog confirms Tesla is working on a Performance version of the new Model 3, potentially PLAID!! pic.twitter.com/N7qxt0LUqM
— The Kilowatts (@klwtts) October 19, 2023

Her ses Ludicrous-mærket i et Tesla-katalog.

Den nye Tesla Model 3 Performance siges at blive lanceret i USA i midten af 2024. Tesla har dog ikke bekræftet rygtet.

Læs også: Samsung Galaxy S24-serien får bedre skærme

Rygte: Ny Tesla Model 3 Performance kommer i 2024