Tesla bekræfter Model 3 Performance

Da Tesla i efteråret opdaterede Model 3 forsvandt topmodellen Performance, så kun den baghjulstrukne udgave og Long Range-versionen er på menuen. Det fik straks rygterne om en Tesla Model 3 Performance til at svirre. De rygter bekræftes nu af topchef hos Tesla.

Det er Martin Viecha, der er ansvarlig for investors relations hos Tesla, som bekræfter det på X (tidligere Twitter). Viecha rapporterer direkte til Musk, så han er så langt oppe i hierakiet, at han må vide, hvad han taler om.

Bekræftelsen kommer i et svar til den tidligere Top Gear-profil James May, der netop har købt en Model 3 Long Range. Martin Viecha ønsker ham tillykke og skriver videre, at May bør “købe Performance-udgaven, når den kommer”.

“Tillykke hr. Jamees May. Så alle dine programmer i min barndom. Håber du bliver glad for bilen. Du bør få Performance-udgaven, når den kommer”.

Congrats @MrJamesMay! Watched your show all my childhood. Hope you like the car. You should get the Performance one, once that comes out https://t.co/H8tZKt4iHk
— Martin Viecha (@MartinViecha) January 26, 2024

Der er dog hverken oplysninger om Model 3 Performance modellens bestykning eller lanceringsdato. Den gamle Model 3 Performance var en vildbasse, der kunne accelerere fra 0-100 km/t på 3,3 sekunder.

Websitet CNEVpost mener dog, at den skulle blive lanceret på det kinesiske marked i købet af andet kvartal i år. Men det er spekulationer.

Tesla bekræfter Model 3 Performance